ཤད་དང་ཤད་ཀྱི་བར་དུ་བར་སྟོང་མི་འཇོག་པར་བོད་ཡིག་ཚང་མའི་མཇུག་གཞི་གཅིག་ཏུ་སྦྲེལ་བའི་གནས་ཚུལ་ཡང་རྒྱུན་དུ་འབྱུང་གི་ཡོད་ལ།འདི་ལྟར་བྱས་ན་ཚགས་པར་ཀློག་པོ་པོར་སུན་སྣང་སྐྱེ་བ་མ་ཟད།རྩོམ་སྒྲིག་པའི་གོམས་གཤིས་ངན་པ་ཞིག་ཀྱང་ཡིན་པས་ངེས་པར་བཅོས་སྒྱུར་བྱ་དགོས།མཉེན་ཆས་ནང་བོད་ཡིག་གང་རུང་གཏགས་ཆོག་ཀྱང་ཚེག་ཤར་གྱི་མཇུག་ཏུ་ཚེག་དང་ཤད་ཁ་ཐོར་བྱུང་བའམ།ཤད་ནི་ཚེག་ཤར་གྱི་མགོ་ལ་བུད་འགྲོ་བའི་གནས་ཚུལ་སོགས་རྒྱུན་དུ་བྱུང་བས།འདི་ལ་ཤད་དང་ཤད་བར་གྱི་སྟོང་ཆ་ཇེ་རིང་དུ་གཏོང་བའམ།ཡང་ན་ཚིག་གི་སྔ་གཞུག་ཏུ་ཡིག་འབྲུ་རེ་གཉིས་བསྣན་ནས་ལེགས་བཅོས་བྱེད་དགོས།གལ་ཏེ་གཏགས་ཆས་གང་རུང་ལ་ལོབས་མེད་པ་ཞིག་ཡིན་ནའང་སྐྱོན་མེད་དེ།བོད་ཡིག་ཨང་སྒྲིག་བརྗེ་སྒྱུར་མཉེན་ཆས་དེས་བོད་ཀྱི་ཡིག་གཟུགས་སྣ་ཚོགས་ཕན་ཚུན་བརྗེ་སྒྱུར་བྱེད་ཐུབ་པས་ཤིན་ཏུ་སྟབས་བདེ་ལ།བརྗེ་སྤོར་བྱས་ཚར་དུས་དཔེར་ན།མགྱོགས་ལྟ་བུ་སྟེ་མགྱོ་དང་གས་གཉིས་ལ་བར་ཐག་རེ་རྒྱུན་དུ་འབྱུང་གི་ཡོད་པ་འདི་མཉེན་ཆས་ཀྱི་རྒྱུ་རྐྱེན་ལས་བྱུང་བས་འདི་ལ་ཡང་གཟབ་དགོས་པ་ཡིན།མཉེན་ཆས་ནང་བོད་ཡིག་དང་ཨང་ཀིའི་བར་ལ་བར་ཐག་ཅུང་ཟད་ཀྱང་འབྱུང་སྲིད་པས།རྩོམ་སྒྲིག་བྱེད་དུས་ཞིབ་བལྟ་བྱས་ནས་ཡང་དག་པར་བཟོ་དགོས།དེ་མིན་ཚགས་པར་ཐོག་ཡིག་ནོར་སྣ་ཚོགས་ཀྱང་འབྱུང་སླ་བས།ཡིག་ནོར་བྱུང་ཚེ་ནང་དོན་ལ་ཐད་ཀར་བཅོས་སྒྱུར་གཏོང་སྲིད་པས།རྩོམ་སྒྲིག་པ་འགན་འཁུར་ཅན་ཞིག་ཡིན་ན་ཡི་གེའི་ནང་དོན་ལ་ཅིས་ཀྱང་ཞིབ་བལྟ་བྱེད་དགོས་པ་མ་ཟད།ཀློག་པ་པོར་དམིགས་པའམ་ཡང་ན་ཁ་བྱང་དང་ནང་དོན་གཏན་འཁེལ་བྱེད་པ་སོགས་པར་ངོས་ཀྱི་ནང་དོན་ལ་སྔོན་ནས་ཇུས་གཞི་བཀོད་ན་པར་ངོས་ཡག་པོ་ཞིག་བཟོ་ཐུབ་ངེས་རེད།